 జాతీయ అవార్డు గ్రహీత, నటుడు మనోజ్ బాజ్పాయ్ అనారోగ్యంతో ఆస్పత్రిలో చేరారు. సినిమా షూటింగ్ కోసం లండన్లో ఉన్న ఆయనకు బుధవారం తీవ్రమైన తలనొప్పి వచ్చిందని, సమీపంలోని ప్రైవేటు ఆస్పత్రిలో చికిత్స తీసుకున్నారని చిత్ర యూనిట్ తెలిపింది. దీనిపై ఆయన స్పందించారు. ‘‘అయారీ సినిమా కోసం నేనిప్పుడు లండన్లో ఉన్నాను. గత కొన్ని రోజులుగా తీవ్రమైన తలనొప్పి వస్తోంది. ఎంతకీ తగ్గట్లేదు. బుధవారం కూడా తలనొప్పి తీవ్రంగా వేధించడంతో ఆస్పత్రికి వెళ్లాను. నేనిప్పు బాగానే ఉన్నాను. అవసరమైన అన్ని పరీక్షలు చేసి.. ఆరోగ్యం అంతా బాగానే ఉందని వైద్యులు చెప్పారు. మళ్లీ ఇప్పుడు నా పనిలో నిమగ్నమయ్యాను. ధన్యవాదాలు’’ అంటూ ఓ జాతీయ వార్తా సంస్థతో అన్నారు మనోజ్ బాజ్పాయ్.    జాతీయ అవార్డు గ్రహీత నీరజ్ పాండే డైరెక్షన్లో తెరకెక్కుతున్న ఈ సినిమా గురించిన విశేషాలను కూడా ఆయన వెల్లడించారు. సినిమా తొలి షెడ్యూల్ను కశ్మీర్లో పూర్తి చేశామని చెప్పారు. కశ్మీర్లో ధీశాలులైన సైనికులు, చిత్ర యూనిట్తో పనిచేయడం చాలా బాగుందని, అద్భుతమైన లొకేషన్లు, స్నేహపూర్వకమైన ప్రజలు, అత్యంత ఆహ్లాదకరమైన వాతావరణంతో కూడిన కశ్మీర్ చాలా అద్భుతంగా ఉందని ఆయన కొనియాడారు. కాగా, ఈ సినిమాలో సిద్ధార్థ మల్హోత్రా, నసీరుద్దీన్ షా ప్రధాన పాత్రల్లో నటిస్తున్నారు.
 jaateeya avaardu graheeta, natudu manoz bajpai anaarogyamtho aaspatrilo cheraaru. sinima shooting kosam landanlo unna aayanaku budhavaaram teevramaina talanoppi vachindani, sameepamloni praivetu aaspatrilo chikitsa teesukunnaarani chitra unit telipindi. deenipai aayana spandinchaaru. ‘‘ayari sinima kosam nenippudu landanlo unnaanu. gatha konni rojulugaa teevramaina talanoppi vastondi. entakee taggatledu. budhavaaram kuudaa talanoppi teevramgaa vedhinchadamtho aaspatriki vellaanu. nenippu bagane unnaanu. avasaramaina anni pareekshalu chesi.. aarogyam antaa bagane undani vaidyulu cheppaaru. malli ippudu naa panilo nimagnamayyaanu. dhanyavaadaalu’’ antuu oo jaateeya varta samsthatho annaru manoz bajpai.    jaateeya avaardu graheeta neeraj pande directionlo terakekkutunna ee sinima gurinchina visaeshaalanu kuudaa aayana velladinchaaru. sinima toli shedyulnu kashmeerlo puurti chesamani cheppaaru. kashmeerlo dheesaalulaina sainikulu, chitra unitto panicheyadam chala bagundani, adbhutamaina lokeshanlu, snehapuurvakamaina prajalu, atyanta aahlaadakaramaina vaataavaranamto kuudina kashmir chala adbhutamgaa undani aayana koniyaadaaru. kaga, ee cinemalo siddhaartha malhotra, naseeruddin shaa pradhaana paatrallo natistunnaaru.